Vend Alois, kes on küll rahvuselt sakslane, ent omab alates 1984. aastast prantsuse kodakondsust, sündis 11.juunil 1954 Baierimaal ja kasvas üles Stuttgardis. Ta on katoliiklane. Tema vanemad sündisid ja kasvasid üles tollases Tšehhoslovakkias.
Pärast, kui ta oli Taizéd mitu korda külastanud, veetis ta seal mitu kuud vabatahtlikuna, enne kui sai endale 1974. aastal Vennaskonna palverüü. Sellest ajast alates on ta elanud Taizés.
Alguses vabatahtlikuna, seejärel vennana külastas ta mitmel korral nõukogude võimu all olevaid Kesk- ja Ida-Euroopa riike, et sealseid kristlasi nõukogude võimu ajal toetada.
Vastavalt 1953. aastal avaldatud Taizé Reeglile määras Vend Roger 1998. aasta nõukogu ajal vendade nõusolekul Vend Aloisi oma järglaseks. Aastate raskusest vaevatuna teavitas Vend Roger 2005. aasta jaanuris, et Vend Alois võtab aasta jooksul tema ülesanded üle.
Viimastel aastatel on Vend Alois koordineerinud rahvusvaheliste kohtumiste korraldamist Taizés ning Euroopa noorte kokkutulekute korraldamist erinevates suurtes Euroopa linnades.
Tal on suur huvi muusika ja liturgia vastu ning ta on palju aega pühendanud noorte kuulamisele ja nendega koos olemisele.